જેમ કે, જે હિંદુ સ્ત્રીને મિલકત વારસાથી, વસિયતથી, વિભાજન વખતે, ભરણપોષણના કરજ પેટે, લગ્ન વખતે કે ત્યારબાદ મળેલ બક્ષિસ, પોતાના કૌશલ્ય મહેનતથી ખરીદી કરીને, ચિરકાલીન વ્યવહારથી અથવા બીજી કોઈપણ રીતે પ્રાપ્ત થયેલી જંગમ કે સ્થાવર મિલકત અને આ કાયદાની શરૂઆત અગાઉ સ્ત્રીધન તરીકે ધારણ કરેલ મિલકતનો સમાવેશ થાય છે, પરંતુ આ કલમ-૧૪(૧) લાગુ પાડવા માટે અમુક શરતો અનિવાર્ય છે જેમ કે, આ કાયદાની શરૂઆત વખતે અથવા ત્યારબાદ હિંદુ સ્ત્રી પાસે મિલકતનો વાસ્તવિક અથવા રચનાત્મક કબજો હોવો જોઈએ, આવી મિલકતનો કબજો હિંદુ સ્ત્રીએ પોતાની મિલકત તરીકે મેળવેલો હોવો જોઈએ અને મિલકત આ કાયદાની શરૂઆત પહેલાં કે પછી પ્રાપ્ત થયેલી હોવી જોઈએ.